Combinacions de pronombres febles en aragonés

As combinacions de pronombres febles en l'aragonés presentan en bels casos aspectos pareixitos a las luengas circunvecinas y en o caso d'as combinacions de pronombres de tercera persona d'acusativo y dativo presentan formas exclusivas d'a luenga aragonesa y diferents d'as luengas circumvecinas.

 Combinacions de pronombres de dativo y acusativo 
 Primera persona de dativo con primera persona d'acusativo 
O pronombre nos (modernament mos en zonas de l'aragonés oriental coincidindo con variants vicinas d'o catalán y determinatos usos populars castellanos) se combina d'una manera simpla con os pronombres de complemento directo u acusativo lo, los, la, las.
 Dativo Acusativo Resultato me  lo me lo me  los me los me  la me la me  las me las nos lo nos lo nos los nos los nos la nos la nos  las nos las

Manimenos en cheso (aragonés occidental), aragonés de valle de Vio, aragonés d'a valle de Puértolas (aragonés centro-oriental), y en bel texto medieval trobamos a construcción invertita coincident con l'occitán, francés y atras luengas romanicas no peninsular. Ye posible que en o pasato fuesen as formas chenuínas en aragonés.
no lo nos diciés (cheso)
as me dejón fer (aragonés d'a valle de Puértolas)

 Segunda persona de dativo con tercera persona d'acusativo 
O pronombre vos (modernament tos en l'aragonés oriental) se combina d'una manera simpla con os pronombres de complemento directo u acusativo lo, los, la, las.
 Dativo Acusativo Resultato te  lo te lo te  los te los te  la te la te las te las vos lo vos lo vos los vos los tos la vos la vos  las vos las

Manimenos en cheso (aragonés occidental),  aragonés de valle de Vio (aragonés centro-oriental) y en bel texto medieval trobamos a construcción invertita coincident con l'occitán, francés y atras luengas romanicas no peninsular. Ye posible que en o pasato fuesen as formas chenuínas en aragonés.
mia que la te crebo (cheso)
m'olvidé de dicir-lo-vos (cheso)
mete-lo-te en a capeza (aragonés de valle de Vio)

 Tercera persona de dativo con tercera persona d'acusativo 
Estas combinacions presentan a particularidat que dimpués de fer-se a combinación desapareixe a indicación de chenero y numero de l'acusativo pero se mantién a indicación de numero en o dativo.

En a tabla figura o pronombre de dativo le, les reflectando a pronunciación més extendillata. Pa la variant li, lis propia de l'aragonés occidental y que antigament tamién estió més extendillata valen as mesmas combinacions.

 Eixemplo d'oración sin pronombre Dativo Acusativo Resultato Eixemplo d'oración con pronombres Doi a la yaya o paquet  le  lo le'n, le-ne le'n doi Doi a la yaya os paquetz le los le'n, le-ne le'n doi Preparo a la yaya a infusión le  la le'n, le-ne le'n preparo Preparo a la yaya as infusions le las le'n, le-ne le'n preparo Preparo a la yaya infusions  le En/ne le'n, le-ne le'n preparo

 Eixemplo d'oración sin pronombre Dativo Acusativo Resultato Eixemplo d'oración con pronombres Doi a los yayos o paquet les  lo les ne, les-ne, les n' les ne doi Doi a los yayos os paquetz les los les ne, les-ne, les n' les ne doi Preparo a los yayos a infusión les  la les ne, les-ne, les n' les ne preparo Preparo a los yayos as infusions les las les ne, les-ne, les n' les ne preparo Preparo a los yayos infusions les En/ne les ne, les-ne, les n' les ne preparo

Esta construcción a parte de fer-se servir en l'aragonés de tot l'Alto Aragón (de fueras de Ribagorza) se troba documentato en os restos d'aragonés d'os Monegros, en a parla caspolina y chipranesca (Baixo Aragón-Casp). Tamién lo trobamos como aragonesismo en o "Libro d'Aleixandre" (aplegaron a el algunos muchos y diéronle ende), que lende habia porparado).

 Orichen y variants 
En aragonés medieval si que bi heba indicación de chenero y numero en los pronombres d'acusativo presents en la combinación, como encara se fa en belsetán. 
di-le-lo.
le'l trayen.
les-la trayen.
les-le trayen.
A variant orichinal que conserva o belsetán se documenta en a versión A d'o "Poema de Yuçuf" (dio les le, a que le l tornase, no le l consentiba, el les lo atorgó, pues ellos lo quisieron), en a "Cronica de Sant Chuan d'a Penya" (si non lel quiries soltar) y en dos libros d'a obra de Chuan Ferrández d'Heredia.

As parlas ribagorzanas presentan unas combinacions de pronombres relacionatas con o catalán con o que muga, ye un orden de pronombres tamién coincident tamién con o francés (les lui):
lo + li  > lo-i
los+ li  > los-i
la + li  > la-i
las+ lis > las-i

L'aragonés d'as comunidatz aragonesas presentaba unas combinacions ge lo, ge los, ge la, ge las y ge les pareixitas a las d'o castellano contemporanio.

 Dativo Acusativo Resultato le  lo ge lo le los ge los le  la ge la le las ge las le En/ne ?

 Dativo Acusativo Resultato les  lo ge les les los ge les les  la ge les les las ge les les En/ne ?

 Bibliografía 
 Anchel Conte et al.: El aragonés: identidad y problemática de una lengua. Librería General (1982).
 Francho Nagore: Gramática de la lengua aragonesa. Mira Editores. (1989).
 Chabier Tomás Arias: El aragonés de Viello Sobrarbe. Instituto de Estudios Altoaragoneses. (1999)
 Juan Zonaras: Libro de los Emperadores (Versión aragonesa del compendio de historia universal patrocinada por Juan Fernández de Heredia). Edición de Adelino Álvarez Rodríguez. Larumbre Clásicos aragoneses.
 Ramón Menéndez Pidal: Poema de Yuçuf: Materiales para su estudio, Granada, Universidad de Granada, 1952, pp 62–63

Categoría:Sintaxi de l'aragonés